kardosdrur/scandi-wiki huggingface dataset:
Even Sø

Even Sø er en 22,6 hektar stor sø der  ligger i en slugt vest for Præstø og Præstø Fjord. Efter fjernelse af gamle sluseporte i 1980’erne er søen igen blevet brakvandet i den nedre del,  som den oprindeligt var, da der periodevis er indløb fra Præstø Fjord. Søen er  typebestemt til næringsrig sø og er stærkt miljøpåvirket af, dels  spildevandstilløb der dog er nedbragt, og af  andefodring.

Langs den lavvandede sø findes udbredte forekomster af naturtypen hængesæk, og i en af disse er der en bestand af den beskyttelseskrævende orkidé mygblomst. På søens vestside findes veludviklede ellesumpe. De
truede naturtyper rigkær, surt overdrev og kalkoverdrev findes spredt i området. Der er overvejende
tale om små arealer. To af kalkoverdrevene rummer bestande af sjældne orkideer.
Områdets kystskove rummer mere end halvdelen af Danmarks bestand af den nationalt rødlistede art stor skallesluger. Søen er meget fuglerig og i de nære  omgivelser lever et havørnepar.

Søen er en del af Natura 2000-område nr. 168 Havet og kysten mellem Præstø Fjord og Grønsund, og er både habitatområde, fuglebeskyttelsesområde og del af et  ramsarområde.

Kilder og henvisninger

Søer på Sjælland
Vordingborg Kommunes geografi
Oscaruddelingen 2021

Oscaruddelingen 2021 præsenteret af Academy of Motion Picture Arts and Sciences, hyldede film fra 2020 og tidligt 2021.

Vindere og nominerede 
De nominerede til Oscaruddelingen 2021 blev offentliggjort den 15. marts 2021 i en global livestream på den officielle hjemmeside med Priyanka Chopra Jonas og Nick Jonas som værter.

Som 83-årig blev Anthony Hopkins den ældste modtager af en Oscar for bedste mandlige hovedrolle.

Priser 
Vinderne er skrevet i Fed.

Referencer 

2021
Kultur i 2021
NEET

NEET er et akronym for  ('Ikke i uddannelse, beskæftigelse eller oplæring') og betegner gruppen af unge og unge voksne, der ikke går i skole, ikke har noget arbejde eller ikke er i erhvervsuddannelse.
Udtrykket NEET udvider gruppen af unge arbejdsløse (som defineret af ILO)
til at omfatte gruppen af "økonomisk inaktive unge".

I Tyskland beskrev Forbundsrådet i 2016 hele gruppen af NEET-unge således:
 "De NEET-unge […] repræsenterer en heterogen gruppe og kan opdeles i to brede kategorier: De NEET-unge der er registreret som ledige og som aktivt søger arbejde, mens inaktive NEET-unge ikke søger arbejde. Deres inaktivitet kan skyldes adskillige faktorer, herunder familieansvar og sundhedsproblemer, men også modløshed og manglende motivation til at registrere sig som arbejdsløs."

Referencer

Eksterne henvisninger 
 Fra Danmarks Statistik : "Unge uden for beskæftigelse og uddannelse (NEET) " fra Dst.dk, ("... Opgørelsestidspunktet er den sidste uge i november, og en person kategoriseres som ikke aktiv (NEET), hvis vedkommende er uden for beskæftigelse i den uge og i samme uge samt de foregående tre uger heller ikke har været under uddannelse. ..." − Søgning med NEET hos Dst.dk
 Fra Eurostat : "Glossary:Young people neither in employment nor in education and training (NEET)" fra Ec.europa.eu ("... Eurostat website presenting statistical topics in an easily understandable way. ...") − Med "Statistics on young people neither in employment nor in education or training" med tabeller mv.
 Fra ILO : "Share of youth not in employment, education or training (youth NEET rate)"  fra Ilo.org
 Fra EUROFOUND : "Exploring the diversity of NEETs" fra Eurofound.europa.eu, 4. juli 2016 ("...This report explores the diversity of NEETs and suggests seven subgroups into which the NEET population can be disaggregated using data routinely collected for the EU Labour Force Survey. ...")

Samfundsøkonomi
Arbejdsliv
Ungdom
Forsikringsforbundet

Forsikringsforbundet er en fagforening for ansatte inden for forsikring, pension og a-kasse. Forsikringsforbundet tegner den centrale overenskomst med Finanssektorens Arbejdsgiverforening (FA), der omfatter hovedparten af alle ansatte i forsikring. 

Forsikringsforbundet er partipolitisk uafhængig og er medlem af Fagbevægelsens Hovedorganisation (FH) og tilknyttet arbejdsløshedskassen FTF-A.

Historie 
Forsikringsforbundet blev stiftet den 30. maj 1944 som forbundet Danske Forsikrings-funktionærers Sekretariat (DFS), og det var personaleforeningerne i Dannebroge, Haand i Haand, National, Nordeuropa, Nye Danske, Skandinavia og Tryg, der stod bag stiftelsen. I alt havde foreningen 850 medlemmer. 
I løbet af 1946 skiftede foreningen navn til DFL - Danske Forsikringsfunktionæreres Landsforening.  1. januar 2016, skiftede forbundet navn til det nuværende Forsikringsforbundet.

Fagblad 
Forsikringsforbundet udgiver medlemsmagasinet "Forsikring" 4 gange om året

Eksterne henvisninger 
Forsikringsforbundets hjemmeside

Fagforbund under FH
Lennart Bernadotte

Gustaf Lennart Nicolaus Paul Bernadotte (født 8. maj 1909 i Stockholm, død 21. december 2004 på Schloss Mainau, Mainau, Bodensøen, Tyskland) var en svensk prins, der var søn af Prins Wilhelm af Sverige og Storfyrstinde Maria Pavlovna af Rusland.

Prins Lennart måtte give afkald på sine svenske kongelige titler, da han giftede sig morganatisk med Karin Nissvandt i 1932. I 1951 fik han i stedet tildelt den luxembourgske titel Greve af Wisborg af Storhertuginde Charlotte af Luxembourg. Han blev skilt fra Karin Nissvandt i 1971 og blev gift for anden gang i 1972 med Sonja Haunz.

Referencer

Eksterne henvisninger 

Huset Bernadotte
Prinser fra Sverige
Hertuger af Småland
Personer fra Stockholm
78th Golden Globe Awards

78th Golden Globe Awards hyldede det bedste i amerikansk TV i 2020, samt film i 2020 og tidligt i 2021, som blev valgt af Hollywood Foreign Press Association. Prisuddelingen fandt sted 28. februar 2021, næsten to måneder senere end normalt, på grund af coronaviruspandemiens indflydelse på film og TV. Produceret af Dick Clark Productions og HFPA, og vist direkte på NBC i USA. For første gang blev prisuddelingen afholdt to steder med Tina Fey som vært fra Rainbow Room i New York og Amy Poehler som vært i The Beverly Hilton i Beverly Hills i Californien.

De nominerede blev annonceret den 3. februar 2021. Jane Fonda og Norman Lear blev annonceret som modtagere af henholdsvis Cecil B. DeMille award og Carol Burnett Award.

Vindere og nominerede

Film

TV

Referencer 

Golden Globe
Fir of Hotovë-Dangelli Nationalpark

Fir of Hotovë-Dangëlli Nationalpark () er den største nationalpark i Albanien beliggende i Gjirokastër med et areal på 343,61 km2. Parken har sit navn fra Hotova Fir, der betragtes som en af landets vigtigste middelhavsplanter. Parken omfatter kuperet og bjergrigt terræn bestående af kalksten og sandstenaflejringer med adskillige dale, kløfter, kløfter, floder og tætte løv- og nåleskove. International Union for Conservation of Nature (IUCN) har anført parken som kategori II. Parken indeholder også 11 naturmonumenter.

Parken ligger i de fjerne bjergrig egne med Nemërçka- og Tomorr-bjergene mellem Vjosa-dalen i vest, byerne Leskovik i syd, Erseka i sydøst og Osum-dalen i nordøst. Tæt på landsbyen Petran ligger den smalle og dybe Lengarica-kløft med mange huler og varme kilder som Banjat e Bënjës. Inden for parkens grænser er der mange landsbyer, herunder Frashër, i hjertet af parken. Med hensyn til hydrologi er Vjosa hovedfloden, der danner den vestlige grænse af parken, der flyder gennem Përmet, indtil den løber ud i Adriaterhavet . 

Parken har middelhavsklima med moderate regnfulde vintre og tørre, varme somre. Om vinteren dækker sneen granerne, og om sommeren er der rigelig af frisk luft, på afstand af den albanske sommervarme.

På grund af gunstige økologiske forhold og mosaikfordelingen af forskellige naturtyper og levesteder er har parken en usædvanligt rig og varieret fauna. Skovene er de vigtigste levesteder for pattedyr som vildkat, rådyr, vildsvin, egern, odder og grævling . Brun bjørn, ulv og rød ræv kan også ses på græsgange dybt inde i skoven. De gamle voksende træer i hele parken huser en bred vifte af fuglearter. Mest bemærkelsesværdige blandt dem er kongeørn, stor hornugle, slørugle, spurvehøg, ådselgrib, tårnfalk, lanner falk m.fl.

Seværdigheder 

 Frasheribrødrenes Tårnhus og Museum i Frasher rekonstrueret i 1970'erne af den albanske regering. Museet indeholder dokumenter, fotografier og skulpturer om Frasheribrødrenes oprindelse og deres bidrag til den albanske renæssance.
 Langaricakløften der er perfekt til rafting
 Katiu Ottoman Broen og Benja Termiske Kilder
 En række stier rundt om i området er markeret

Som andre steder i Albanien trues denne nationalpark af opførelsen af vandkraftdæmninger langs Langaricakløften. Miljøforkæmpere protesterer mod det med demonstrationer i Tirana, da der pågår arbejder i det berørte område, hvilket kan skade økosystemer og påvirke arbejdssituationen i turistindustrien.

Kilder og henvisninger 

Nationalparker i Albanien
IUCN Kategori II
Varme kilder
Samdannelse

En samdannelse er et ord skabt ved afledning og sammensætning på én gang.

Et dansk eksempel er ordet rødhåret der er sammensat af tillægsordet rød og navneordet hår der er afledet til det ikke-eksisterende tillægsord håret.

Ordet "samdannelse" er fra Paul Diderichsens Elementær Dansk Grammatik.

Henvisninger 

Grammatik
Primetime Emmy Awards 2020

Primetime Emmy Awards 2020 hyldede det bedste i amerikansk primetime-tv sendt fra 1. juni 2019 til 31. maj 2020, og valgt af Academy of Television Arts & Sciences.
Prisuddelingen skulle oprindeligt have været holdt i Microsoft Theater i Los Angeles, men på grund af Coronaviruspandemien blev det i stedet afholdt i Staples Center, hvor vinderne gav deres takketaler fra deres eget hjem eller andre steder. Uddelingen blev holdt den 20. september 2020 og blev sendt i USA på ABC. Uddelingens vært var Jimmy Kimmel.

De nominerede blev offentliggjort 28. juli 2020 af Laverne Cox, Josh Gad, Leslie Jones og Tatiana Maslany. Flest nomineringer fik tv-serien Watchmen med 11, efterfulgt af Succession med 10 og Ozark med 9.

Vindere og nominerede 
Vindere står øverst og er skrevet i fed.

Programmer

Skuespil

Hovedroller

Biroller

Instruktør

Skrivning

Referencer 

Tv-priser
Kultur i 2020
Dansk Biblioteksforskning

Dansk Biblioteksforskning var et fagfællebedømt tidsskrift der blev udgivet af Det Informationsvidenskabelige Akademi.
Før 2005 hed tidsskriftet Biblioteksarbejde og i 2011 blev tidsskriftet videreført under titlen Nordisk Tidsskrift for Informationsvidenskab og Kulturformidling.
Karen Margrethe Ørnstrup var redaktør.

Tidsskriftet var hovedsagligt på dansk, men artikler på svensk og engelsk sås også.

Digitaliserede udgaver af artiklerne fra tidsskriftet er tilgængelig fra platformen tidsskrift.dk.

Henvisninger 

Biblioteksforskning
Etableret i 2005
Ophørt i 2011
HP-model

En HP-model er den simpleste model, der kan beskrive proteinfoldning. Et protein er en fleksibel polymer bestående af flere aminosyrerester, der interagerer med hinanden og med omgivelserne for derved at give proteinet en bestemt udformning kaldet en foldning. Der findes 20 forskellige slags aminosyrer, men i HP-modellen forsimples disse til blot to typer aminosyrer - hydrofobe (H) og polære (P). Systemet simplificeres yderligere ved, at proteinet kun kan eksistere på et diskret gitter - et gitterprotein. I en vandig opløsning vil den mest fordelagtige proteinfoldning da være den, hvor færrest mulige H-aminosyrer er i kontakt med solventet og P-aminosyrerne.

Modellen blev formuleret i 1985 af Ken Dill.

Kildehenvisninger 

Proteinstruktur
Scooter Forever

Scooter Forever er Scooters  nittende studiealbum, udgivet i 2017 af Sheffield Tunes i Tyskland.

Spor

CD1 
 Foreplay
 In Rave We Trust
 Bora! Bora! Bora!
 My Gabber (Med JeBroer)
 Wall of China (See the Light)
 Shooting Stars (Move It to the Left)
 When I'm Raving
 Scooter Forever
 As the Years Go By
 Wild and Wicked
 The Roof
 Kiss Goodnight
 Kill the Cat (Med Dave202)
 The Darkside
 Always Look on the Bright Side of Life

CD2 Udvalgte rave klassikere omarbejdet af scooter 
 Universal Nation - Push
 Symmetry C - Brainchild
 Unfuture - Sonic Infusion
 The First Rebirth - Jones & Stephenson
 Sacred Cycles - Lazonby
 Burning Phibes - Infrequent Oscillation
 Lost in Love - Legend B.
 The House of House - Cherrymoon Trax
 Lost in Space - Space Frog
 Tales of Mystery - DJ Tom & Norman

Hitlisteplaceringer 

Album fra 2017
Scooter-album
Vladislav 1. af Polen

Vladislav 1. den korte (), født 1260/1261, død 2 mars 1333, var konge af Polen i perioden 1320–1333. Han var gift med Jadwiga Kaliska.

Vladislav var hersker og fyrste af Kujavien i Polen. Det lykkedes ham at besejre en række polske lensherrer og forene Polen, som ellers længe havde været opdelt i mindre fyrstedømmer. I 1320 lod han sig krone som hele Polens konge. I 1315 indgik han en forbundspagt med de nordiske lande. Han førte i flere omgange krig mod Den Tyske Orden.

Eksterne henvisninger

Konger af Polen
Røderusland

Røderusland eller Røderutenien (; ; ; ; ; ) er et begreb der har været anvendt siden Middelalderen til at betegne de sydvestlige fyrstendømmer i Kijevriget, særligt fyrstendømmet Peremyshl og fyrstendømmet Belz. I dag består regionen af dele af det vestlige Ukraine og dele af det sydøstlige Polen. Det har til tider også inkluderet dele af Lillepolen. Podolien, "højrebreds-Ukraine" og Volhynien. Området er centreret omkring Przemyśl (Peremyshl) og Belz, og har omfattet store byer såsom Chełm, Zamość, Rzeszów, Krosno og Sanok (der i dag alle ligger i Polen), såvel som Lviv og Ternopil (i Ukraine).

Kievriget
Inflammasom

Inflammasomer er en del af det medfødte immunsystem, der aktiverer inflammatoriske kaskader og koordinering af værtsforsvaret, både via aktivering og sekretion af proinflammatoriske cytokiner og induktion af en specialiseret form for immunstimulerende programmeret celledød  betegnet pyroptose.

Inflammasomer findes i cytoplasmaet af mange celler bl.a. makrofager og epitelceller og er proteinoligomerer, dvs. multiproteinkomplekser, af forstadiet af det proteinspaltende enzym pro-caspase-1 og proteiner, der aktiverer caspasen.

Aktiveringen af caspase-1 medfører proteolytisk spaltning og sekretion af de proinflammatoriske cytokiner interleukin 1β (IL-1β) og interleukin 18 (IL-18). Aktivering af inflammasomer medfører desuden spaltning af Gasdermin-D, hvis N-terminale fragment inducerer pyroptose, en proinflammatorisk form for programmeret celledød.

I tilfælde af dysregulering af aktiveringen af inflammasomerne kan der opstå bl.a. autoimmune, metaboliske og neurodegenerative sygdomme og kræft.

Aktivering 

Aktiveringen af inflammasomer startes af cytosoliske receptorer (de såkaldte pattern recognition receptorer, PRR’er), der reagerer på patogeners karakteristiske polysakkarider og glykoconjugater (LPS og lipoteichoinsyrer) og nukleinsyrer. 

Aktiveringen af inflammasomer startes også af interleukin 1 alpha (IL-1α).

Struktur 

Inflammasomer er multiproteinkomplekser opbygget af tre proteiner, jvf. diagrammet:
 forstadiet af det proteinspaltende enzym pro-caspase-1 
 adaptorproteinet ASC (apoptose-associeret speck-lignende protein med et CARD, caspase-recruitment domain)
 sensorproteinerne 
 NLRP3 eller NLRP1 (Nucleotide-binding oligomerization domain, Leucine rich Repeat and Pyrin domain)
 AIM2 (Absent In Melanoma) eller 
 NLRC4 (Nucleotide-binding oligomerization domain, Leucine-rich Repeat, CARD domain containing).

Se også 

 Apoptose
 CRISPR

Henvisninger 

Immunforsvar
Immunologi
Cha Cha Cha (album)

Cha Cha Cha er det andet album fra det danske popband Anne Linnet Band, der udkom i 1982 på CBS Records.

Spor

Kilder 

Album fra 1982
Anne Linnet Band-album
Daniel Kaluuya

Daniel Kaluuya (født 24. februar 1989) er en britisk skuespiller. Kaluuya startede sin karriere som skuespiller som teenager med improvisationsteater.
Han portrætterede derefter Posh Kenneth i de første to sæsoner af den britiske tv-serie Skins, hvor han også var med til at skrive nogle af episoderne.
Kaluuya fik især ros for sin hovedrolle i skuespillet Sucker Punch på Royal Court Theatre i London og vandt både en Evening Standard Theatre Award og en Critics' Circle Theatre Award for bedste newcomer.
I 2018 modtog han en BAFTA Rising Star Award.

I slutningen af 2000'erne og begyndelsen af 2010'erne fik Kaluuya yderligere opmærksomhed for sine optrædener som Michael "Tealeaf" Fry i BBCs mørke komedieserie Psychoville, Michael "Mac" Armstrong i BBC Threes gyserdramaserie The Fades og Bingham "Bing" Madsen i Black Mirror-afsnittet "Fifteen Million Merits".
Han optrådte som agent Colin Tucker i spionkomedien Johnny English Reborn fra 2011 og portræterede Black Death i superheltefilmen Kick-Ass 2 fra 2013. I 2015 havde han en birolle i Denis Villeneuves thriller Sicario.

I 2017 fik hans karriere et gennembrud efter at have spillet hovedrollen i Jason Peeles gyserfilm Get Out, hvilket gav ham en nominering til en Oscar for bedste mandlige hovedrolle.
Dette blev efterfulgt af roller i Ryan Cooglers superheltefilm Black Panther (2018), Steve McQueens heist-film Widows (2018) og Melina Matsoukas' romantiske roadmovie Queen & Slim. For sit portræt af en leder af De Sorte Pantere, Fred Hampton i Judas and the Black Messiah fra 2021 modtog han en Oscar, Golden Globe, Critics' Choice Award og BAFTA for bedste mandlige birolle.

Referencer

Eksterne henvisninger 
 

Oscar for bedste mandlige birolle
Golden Globe for bedste mandlige birolle
Skuespillere fra Storbritannien
Rex Russiae

Rex Russiae (latin for konge af Rus dvs. Rusland, russerne, Rutenien) var en vesteuropæisk titel, der i mange middelalderlige dokumenter og fortællinger blev benyttet af russiske herskere fra Rurikid-dynastiet. Senere blev titlen tildelt Daniel Romanovitsj af Galicien-Volhylnien ved dennes kroning i Drohiczyn i  1253.

Regenters titler
Lafayette Parish (Louisiana)

Lafayette Parish () et et parish (svarende til et county) i den amerikanske delstat Louisiana. Ved folketællingen i 2010 udgjorde befolkningen 221.578. Det administrative centrum er byen Lafayette.

Lafayette Parish blev grundlagt i 1823.

Reflist 

Parishes i Louisiana
Leslie Boardman

Leslie "Les" Boardman (født 2. august 1889 i Sydney, død 23. november 1975) var en australsk svømmer.

Han deltog i OL 1912 for Australasien. I 100 m fri vandt han sit indledende heat, men en fjerdeplads i kvartfinalen var ikke nok for ham til at gå videre i konkurrencen. Han var meldt til, men kom ikke til start i 400 m fri, og han sluttede sin OL-deltagelse som en del af det australasiatiske hold 4×200 m fri. Her deltog fem hold, og det australasiatiske hold vandt det indledende heat i verdensrekordtiden 10.14,0 minutter og slog den rekord, amerikanerne havde sat i det første heat. I finalen var australasiaterne overlegne og forbedrede deres verdensrekord til 10.11,2, mens amerikanerne var ni sekunder efter på andenpladsen og briterne over sytten sekunder efter på tredjepladsen.

Egentlig skulle Boardman ikke have været med til OL 1912, men da en anden svømmer måtte melde fra på grund af udgifterne til turen, vandt han et særligt udtagelsesløb og kom med. Han skulle egentlig heller ikke have svømmet stafetten, men da Bill Longworth måtte melde fra på grund af en skade, blev han guldvinder på dobbelt afbud.

Referencer

Eksterne henvisninger 

Svømmere fra Australien
Deltagere for Australasien ved sommer-OL 1912
Olympiske mestre fra Australien
Rotterdam World Tennis Tournament 2022

Rotterdam World Tennis Tournament 2022 var en tennisturnering, der blev spillet indendørs på hardcourt i Rotterdam Ahoy i Rotterdam, Holland i perioden 7. - 13. februar 2022. Det var den 49. udgave af Rotterdam World Tennis Tournament, og på grund af en sponsorat fra ABN AMRO afvikledes den under navnet ABN AMRO World Tennis Tournament. Turneringen var del af ATP Tour 2022 i kategorien ATP Tour 500.

Singletitlen blev vundet af tredjeseedede Félix Auger-Aliassime, som i finalen besejrede topseedede Stefanos Tsitsipas med 6-4, 6-2, og som dermed vandt sin første titel på ATP Tour. Den forsvarende mester, Andrej Rubljov, tabte i kvartfinalen til den senere vinder, Félix Auger-Aliassime.

I doubleturneringen sejrede Robin Haase og Matwé Middelkoop, som i finalen vandt over Lloyd Harris og Tim Pütz med 4-6, 7-6(5), [10-5]. Haase og Middelkoop havde egentlig ikke kvalificeret sig til turneringen, men deltog på grundlag af et wildcard. De forsvarende mestre, Nikola Mektić og Mate Pavić, tabte i første runde til de senere vindere, Robin Haase og Matwé Middelkoop.

Præmier 

Den samlede præmiesum for Rotterdam World Tennis Tournament 2022 androg € 1.208.315, hvilket var en stigning på 2,7 % i forhold til den foregående turnering.

Herresingle

Hovedturnering 

I hovedturneringen deltog 32 spillere, der var fordelt på:
 24 spillere, der havde kvalificeret sig i kraft af deres placering på ATP's verdensrangliste pr. 27. december 2021 (seks uger før turneringens start).
 tre spillere, der havde modtaget et wildcard (markeret med WC).
 fire spillere, der havde kvalificeret sig til hovedturneringen fra kvalifikationsturneringen (markeret med Q).

Efter starten på kvalifikationen meldte en af de direkte kvalificerede spillere afbud, hvilket gav plads til en lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 16 spillere, der spillede om de sidste fire ledige pladser i hovedturneringen. Tre af de 16 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Herredouble

Hovedturnering 

Hovedturneringen havde deltagelse af 16 par, der fordelte sig på:
 13 par, der havde kvalificeret sig i kraft af deres placering på ATP's verdensrangliste.
 to par, der havde modtaget et wildcard (markeret med WC).
 et par, der havde kvalificeret sig til hovedturneringen fra kvalifikationsturneringen (markeret med Q).

Resultater

Kvalifikation 

Kvalifikationen i herredouble havde deltagelse af fire par, der spillede om den sidste ledige plads i hovedturneringen.

Eksterne henvisninger 
 World Tennis Tournament  
 ATP Tour - Rotterdam 2022

Noter 

2022
ATP Tour 2022
Monument (cykling)

Cykelmonumenterne er de fem mest prestigefyldte klassikere indenfor landevejscyklingen. Disse fem cykelløb har hver en lang historie, individuelle karakteristika, og anses generelt som de hårdeste endagsløb i kalenderen. De er derfor også de endagsløb som giver flest point i UCI World Tour.

De fem monumenter er:
  Milano-Sanremo, afholdes typisk i slutningen af marts.
  Flandern Rundt, afholdes typisk i starten af april.
  Paris-Roubaix, afholdes typisk midt i april.
  Liège-Bastogne-Liège, afholdes typisk i slutningen af april som afslutning på Ardennerklassikerne.
  Lombardiet Rundt, afholdes i efteråret, typisk i starten af oktober.

Vindere af monumenterne

Referencer 

Landevejscykling (cykelsport)
Klassiske cykelløb
Monument (flertydig)

Et monument er en struktur lavet som mindesmærke for en person eller begivenhed.

Monument kan også hentyde til:
 Monument (cykling), de fem mest prestigefyldte endagsløb i landevejscykling.
 Monument (eksperimentalfilm), dansk eksperimentalfilm fra 2007.
 Monument Valley, et område på grænsen mellem Arizona og Utah.